**Proces-verbal al şedinţei ordinare a Consiliului Local al comunei Ruginoasa din data de 21.12.2023**

Şedinţa este deschisă de către dl. Costel Asaftei, preşedintele ales de şedinţă, care constată că la şedinţă sunt prezenţi toți cei 10 consilieri locali în funcţie şi există cvorumul necesar pentru desfăşurarea şedinţei.

Preşedintele de şedinţă dă citire Dispoziţiei primarului comunei nr. 120 din 15.12.2023 privind convocarea Consiliului Local al comunei Ruginoasa în şedinţă ordinară şi supune la vot proiectul ordinii de zi propuse de către primarul comunei.

Nu sunt obiecții și cu unanimitate de voturi, membrii consiliului local prezenţi aprobă ordinea de zi în forma propusă de către primarul comunei.

Se supune spre aprobare procesul-verbal al şedinţei extraordinare anterioare din data de 11.12.2023. Se constată că nu există obiecţiuni şi cu unanimitate de voturi este aprobat conţinutul acestuia.

Se trece la punctul I 1) al ordinii de zi ,,Proiect de hotărâre privind stabilirea impozitelor și taxelor locale pentru anul 2024”.

Este prezentat referatul de aprobare nr. 4555 din 14.12.2023 înaintat de către primarul comunei, raportul de specialitate nr. 4556 din 14.12.2023 întocmit de către compartimentul de specialitate al instituţiei, proiectul de hotărâre iniţiat şi avizele favorabile ale Comisiei pentru administraţie publică locală, juridică şi urbanism și ale Comisiei de Buget – Finanțe.

Dl. Miluc Grigoraș – primarul comunei, declară că pentru anul fiscal 2024, taxele şi impozitele locale sunt prevăzute de Legea nr. 227/08.09.2015 privind Codul Fiscal, iar în cazul comunei Ruginoasa, pentru anul 2024 propune ca impozitele şi taxele locale să fie la acelaşi nivel ca în anul 2023, respectiv cu aproximativ 5% mai mari faţă de valorile prevăzute în Legea nr. 227/08.09.2015 și indexate anual cu indicele de inflație comunicat de Institutul Național de Statistică.

Se supune la vot proiectul de hotărâre şi cu 10 voturi ,,pentru” este adoptată Hotărârea Consiliului Local al comunei Ruginoasa nr. 73 din 21.12.2023 privind stabilirea impozitelor și taxelor locale pentru anul 2024.

Se trece la punctul I 2) al ordinii de zi ,,Proiect de hotărâre privind aprobarea tarifelor de salubrizare practicate pe raza UAT – comuna Ruginoasa de către S.C. Brantner Servicii Ecologice SRL”.

Este prezentată adresa nr. 5427 din 08.12.2023 emisă de către S.C. Brantner Servicii Ecologice SRL referitoare la includerea contribuției pentru economia circulară în modalitatea de calcul a tarifelor conform Legii nr. 175/2023, referatul de aprobare nr. 4588 din 15.12.2023 înaintat de către primarul comunei, raportul de specialitate nr. 4589 din 15.11.2023 întocmit de către compartimentul de specialitate, proiectul de hotărâre inițiat și avizele favorabile ale Comisiei de buget-finanțe, ale Comisiei pentru administraţie publică locală, juridică şi urbanism și ale Comisiei pentru cultură, sănătate, învățământ, culte și sport.

Dl. Miluc Grigoraș – primarul comunei precizează că se impune aprobarea noilor tarife pentru serviciile prestate de SC BRANTNER SERVICII ECOLOGICE SRL în cadrul Contractului de prestări servicii publice de salubrizare nr. 464 din 06.07.2017 încheiat cu Primăria comunei Ruginoasa, astfel

1. Tarif distinct pentru activitățile desfășurate de operatori pentru gestionarea deșeurilor reziduale – 578 lei/tonă fără TVA, din care:

* Tarif colectare deșeuri reziduale – 308,35 lei/tonă fără TVA;
* Tarif depozitare deșeuri reziduale – 109,65 lei/ tonă fără TVA;
* Contribuția pentru economia circulară – 160 lei/tonă fără TVA;

1. Tarif distinct pentru activitățile desfășurate de operatori pentru gestionarea deșeurilor de hârtie, carton, metal, plastic și sticlă, colectate separat – 589,68 lei/ tonă fără TVA, din care:

* Tarif colectare deșeuri reciclabile – 292,05 lei/tonă fără TVA;
* Tarif sortare deșeuri reciclabile – 230,22 lei/tonă fără TVA;
* Tarif depozitare (25% din cantitatea colectată) – 109,65 lei/tonă fără TVA;
* Contribuția pentru economia circulară (25% din cantitatea colectată) – 160,00 lei/ lei/tonă fără TVA;

Nu sunt obiecții şi cu 10 voturi ,,pentru” este adoptată Hotărârea Consiliului Local al comunei Ruginoasa nr. 74 din 21.12.2023 privind aprobarea tarifelor de salubrizare practicate pe raza UAT – comuna Ruginoasa de către S.C. Brantner Servicii Ecologice SRL .

Se trece la punctul I 3) al ordinii de zi ,,Proiect de hotărâre privind retragerea comunei Gâdinți din cadrul Asociației de Dezvoltare Intercomunitară ,,AQUA NEAMȚ” și modificarea Statutului Asociației de Dezvoltare Intercomunitară ,,AQUA NEAMȚ”.

Este prezentată adresa nr. 91 din 27.11.2023 emisă de către Asociația de Dezvoltare Intercomunitară ,,AQUA NEAMȚ”, Hotărârea Consiliului Local al comunei Gâdinți nr. 48 din 19.10.2023 privind retragerea unilaterală a comunei Gâdinți din cadrul Asociației de Dezvoltare Intercomunitară ,,AQUA NEAMȚ”, Statutul Asociației de Dezvoltare Intercomunitară ,,AQUA NEAMȚ”, referatul de aprobare nr. 4590 din 15.12.2023 înaintat de către primarul comunei, raportul de specialitate nr. 4591 din 15.12.2023 întocmit de către compartimentul de specialitate al instituţiei, proiectul de hotărâre iniţiat şi avizele favorabile ale Comisiei pentru administraţie publică locală, juridică şi urbanism, ale Comisiei de Buget – Finanțe și ale Comisiei pentru cultură, sănătate, învățământ, culte și sport.

Dl. Miluc Grigoraș – primarul comunei precizează că în conformitate cu prevederile art. 10, alin. 11 din Legea nr. 51/2006, republicată, ,,Unităţile administrativ-teritoriale membre ale asociaţiilor de dezvoltare intercomunitară având ca scop serviciile de utilităţi publice care au delegat împreună gestiunea de utilităţi publice către acelaşi operator/operator regional se pot retrage din asociaţie înainte de data expirării contractelor de delegare a gestiunii serviciilor numai cu acordul majorităţii celorlalte unităţi administrative-teritoriale membre, exprimat prin hotărâri ale autorităţilor deliberative ale acestora, precum şi cu acordul scris al al entităţilor finanţatoare, în situaţia în care beneficiază de proiecte de investiţii cofinanţate din fonduri europene şi numai după plata despăgubirilor prevăzute în contractile de delegare a gestiunii serviciilor sau, după caz, în statutul asociaţiilor de dezvoltare intercomunitară având ca scop serviciile de utilităţi publice”.

Nu sunt obiecțiuni şi cu 10 voturi ,,pentru” este adoptată Hotărârea Consiliului Local al comunei Ruginoasa nr. 75 din 21.12.2023 privind retragerea comunei Gâdinți din cadrul Asociației de Dezvoltare Intercomunitară ,,AQUA NEAMȚ” și modificarea Statutului Asociației de Dezvoltare Intercomunitară ,,AQUA NEAMȚ”.

Se trece la punctul I 4) al ordinii de zi ,,Proiect de hotărâre privind aprobarea încheierii unui act adițional la contractul de delegare de gestiune a serviciului public de alimentare cu apă încheiat cu C.J. APA SERV S.A.”.

Este prezentată Hotărârea Consiliului Local al comunei Ruginoasa nr. 56 din 27.10.2023 privind aprobarea completării listei bunurilor de retur aferente contractului de delegare de gestiune a serviciului public de alimentare cu apă încheiat cu C.J. APA SERV S.A., referatul de aprobare nr. 4592 din 15.12.2023 înaintat de către primarul comunei, raportul de specialitate nr. 4593 din 15.12.2023 întocmit de către compartimentul de specialitate al instituţiei, proiectul de hotărâre iniţiat şi avizele favorabile ale Comisiei pentru administraţie publică locală, juridică, ale Comisiei pentru cultură, sănătate, învățământ, culte și sport și ale Comisiei de buget-finanțe .

Nu sunt obiecții și cu 10 voturi ,,pentru” este adoptată Hotărârea Consiliului Local al comunei Ruginoasa nr. 76 din 21.12.2023 privind aprobarea încheierii unui act adițional la contractul de delegare de gestiune a serviciului public de alimentare cu apă încheiat cu C.J. APA SERV S.A..

Se trece la punctul I 5) al ordinii de zi ,,Proiect de hotărâre privind aprobarea studiului de fezabilitate, a valorii cofinanțării suportate din bugetul local și actualizarea indicatorilor tehnico-economici pentru obiectivul de investiții: ,,Înființare distribuție gaze naturale și racorduri în comuna Ruginoasa, cu satele Ruginoasa și Bozienii de Sus, județul Neamț”.

Este prezentat referatul de aprobare nr. 4594 din 15.12.2023 înaintat de către primarul comunei, raportul de specialitate nr. 4595 din 15.12.2023 întocmit de către compartimentul de specialitate al instituţiei, studiul de fezabilitate al obiectivul de investiție ,,Înființare distribuție gaze naturale și racorduri în comuna Ruginoasa, cu satele Ruginoasa și Bozienii de Sus, județul Neamț” întocmit de către S.C. FM GAZ SRL Roman, proiectul de hotărâre iniţiat şi avizele favorabile ale Comisiei pentru administraţie publică locală, juridică şi urbanism și ale Comisiei de buget-finanțe.

Nu sunt obiecțiuni şi cu 10 voturi ,,pentru” este adoptată Hotărârea Consiliului Local al comunei Ruginoasa nr. 77 din 21.12.2023 privind aprobarea studiului de fezabilitate, a valorii cofinanțării suportate din bugetul local și actualizarea indicatorilor tehnico-economici pentru obiectivul de investiții: ,,Înființare distribuție gaze naturale și racorduri în comuna Ruginoasa, cu satele Ruginoasa și Bozienii de Sus, județul Neamț”.

Se trece la punctul I 6) al ordinii de zi ,,Proiect de hotărâre privind rectificarea bugetului comunei Ruginoasa pentru anul 2023”.

Este prezentată adresa nr. 31103 din 12.12.2023 emisă de către Administrația Județeană a Finanțelor Publice Neamț, referatul de aprobare nr. 4596 din 15.12.2023 înaintat de către primarul comunei, raportul de specialitate nr. 4597 din 15.12.2023 întocmit de către compartimentul de specialitate, proiectul de hotărâre inițiat și avizele favorabile ale Comisiei de buget-finanțe, ale Comisiei pentru administraţie publică locală, juridică şi urbanism și ale Comisiei pentru cultură, sănătate, învățământ, culte și sport.

Dl. Miluc Grigoraș – primarul comunei precizează că administrația Județeană a Finanțelor Publice Neamț a comunicat comunei Ruginoasa influențele la data de 11.12.2023 la indicatorul 11.02.01. – cote defalcate din impozitul pe venit, influențe din care rezultă o suplimentare a bugetului de venituri cu suma de 53.000 lei, si la indicatorul 11.02.04 sume alocate din cotele defalcate din impozitul pe venit pentru echilibrarea bugetelor locale din care rezulta o suplimentare a bugetului de venituri cu suma de 11.640 lei.

Sumele vor fi repartizate pe capitole de cheltuieli, astfel:

* 43.000 lei la capitolul 70.06 Iluminat public si electrificari rurale, art. 20.01.03 (incalzire, iluminat si forta motrica);
* 10.000 la cap 70.06 Iluminat public si electrificari rurale, art. 71.01.30 alte active fixe (iluminat Carbunarita);
* 11.640 la cap 74. Colectare, tratare si distrugerea deseurilor, art 20.01.09 materiale si prestari servicii cu caracter functional;

Nu sunt obiecții şi cu 10 voturi ,,pentru” este adoptată Hotărârea Consiliului Local al comunei Ruginoasa nr. 78 din 21.12.2023 privind rectificarea aprobarea bugetului comunei Ruginoasa pentru anul 2023.

Se trece la punctul II al ordinii de zi ,,Informări – Întrebări – Interpelări adresate executivului”.

La acest punct al ordinii de zi, dl. Miluc Grigoraș – primarul comunei precizează că pe data de 24.12.2023, ora 14, va fi organizată tradiționala manifestare – program artistic ,,Vine, vine Moș Crăciun”, pe scena din curtea instituției, și invite toți membrii Consiliului Local să participe la această manifestare.

Se constată că nu mai există înscrieri la cuvânt la acest punct al ordinii şi în aceste condiţii, domnul Costel Asaftei, preşedintele ales de şedinţă, declară închise lucrările şedinţei, drept pentru care am încheiat prezentul proces-verbal.

**Preşedinte de şedinţă Secretar general**

**Costel Asaftei Dan-Stelian Tanasă**